लखनऊ। बदलती जीवनशैली और तनाव के कारण अब नींद न आने की बीमारी यानि अनिद्रा शहरों के साथ गाँव में भी पहुंच रही है। अच्छे स्वास्थ्य के लिए सात से आठ घंटें की नींद बहुत जरूरी है। नींद न पूरी होने पर चिड़चिड़ापन, आँखों के नीचे कालापन, चेहरे पर झुर्रियां आदि भी हो जाती है। नींद न आने के कई कारण हो सकते हैं, इसके बारे में लखनऊ की मनोवैज्ञानिक डॉ नेहा आनन्द बताती हैं, ''नींद न आना एक बीमारी है, जिसे लोग हल्के में लेते हैं लेकिन धीरे धीरे ये बड़ी परेशानी बन जाती है। ये हर उम्र की समस्या है बस उनके कारण अलग हैं।"